Demokratska Arapska Republika Sahara

**Demokratska Arapska Republika Sahara** (arapski: **الجمهورية العربية الصحراوية الديمقراطية**) jest teritorija na sjeverozapadu afričkog kontinenta. Oko 97% površine pokriva pješčana pustinja. Najveća nadmorska visina je 825 m.

## Etimologija 
Ime *Sahrawi* (Sahara) potječe od romanizacije arapske riječi *Ṣaḥrāwī* (صحراوي), što znači "Stanovnik pustinje". Riječ *Ṣaḥrāwī* (صحراوي) tada je izvedena od arapske riječi Ṣaḥrā' (صحراء), što znači pustinja.

## Historija 
Feničanska naselja, koja su se nekada tu nalazila, gotovo da nisu ostavila traga, a područje je postalo poznato tek kao karavanski put. Nakon prodora islama formirale su se grupe na području Zapadne Sahare koje su kasnije kao Almoravidi vladali većim dijelom Sjeverne Afrike i južne Španije .

Španci su 1884. godine proglasili protektorat nad područjem od Cap Bojadora do Cap Blanc . Ranije odvojeni distrikti Saguia el Hamra i Rio de Oro su 1958. spojeni i proglašeni prekomorskom Španskom Saharom. Nakon pojave fronta Polisario i smrti Francisca Franka, Španci su napustili to područje. Godine 1975. je oko 300.000 ljudi ušlo u takozvanom *zelenom maršu* iz čitavog Maroka u tu nekadašnju koloniju.

Polisario je 27. februara 1976. proglasio Demokratsku Arapsku Republiku Sahara koju Maroko nije priznao.

Maroko je te iste godine anektirao dvije trećine područja Zapadne Sahare, a ostatak teritorije 1979. kada se Mauritanija povukla sa tog područja. U jednom napadu marokanske vojske početkom 1976. je od fosfornih i napalm bombi poginulo oko 25.000 Saharijanaca.

Konačni status područja je još uvijek nejasan, jer se odluka o tome odgađa iz godine u godinu. Demokratska Arapska Republika Sahara i dalje postoji kao oslobodilački pokret Polisario, vođena od vlade u izbjeglištvu . Republiku su priznale 33 države svijeta (stanje 2001.).

1992. je sklopljen mirovni ugovor između Maroka i Polisaria, ali još uvijek oko 100.000 ljudi živi u izbjegličkom logoru u alžirskoj Sahari.

Još i danas Marokanska strana blokira predviđeno održavanje referenduma o nezavisnosti tog područja.

## Vlada 
## Političke podjele 
## Geografija 
Nalazi se na sjeverozapadnom dijelu Afrike, izlazi na Atlantski okean. Površina Zapadne Sahare iznosi 266.000 km2. Glavni grad Zapadne Sahare je  Al Ajun. Država se nalazi u teškoj situaciji zbog unutrašnjih nemira, sjeverni dio je pod kontrolom Maroka, a manji pod mauritanijskim gerilcima.

## Privreda 
Privreda je slabo razvijena, bez uvjeta za razvoj zemljoradnje. Uzgaja se ječam, kukuruz, datula, kikiriki i proso, a od ruda se mogu naći fosfati, mangan, nafta, gas i bakar. Stočarstvo je nešto razvijenije.

## Stanovništvo 
Po podacima iz 2005. godine, Zapadna Sahara ima oko 370,000 stanovnika. Veliku većinu stanovništva čine Arapi i Berberi. Prvobitni stanovnici Zapadne Sahare, Saharauis, su nomadi arapskog porijekla, koji danas jednim dijelom žive kao izbjeglice u Alžiru. Većina stanovnika (skoro 100% muslimani) govori marokanski dijalekt ili hassaniju, regionalnu verziju arapskog jezika.

## Kultura 
## Također pogledajte 
## Vanjski linkovi 
* https://web.archive.org/web/20190520045150/http://www.polisario.es/
* http://www.spsrasd.info/
* http://www.rasd.tv/
* https://www.cia.gov/library/publications/the-world-factbook/geos/wi.html 

Kategorija:Zapadna Sahara